Turisme, hvor området henger etter resten av Spania i form av utvikling og markedsføring, representerer i dag en viktig inntektskilde, spesielt langs kysten og i Santiago de Compostela. I 2007 kom det 5,7 millioner turister til Galicia, en økning på 8 % i forhold til 2006, og 11 % mer enn i 2005. 85 % av de som kommer til Galicia besøker Santiago de Compostela, og byen er definitivt det viktigste turistmålet.